नमिता चंदेल

नमिता चंदेल (जन्म 10 फरवरी 1993 सिवनी, मध्यप्रदेश में) जो एक भारतीय कैनोइस्ट हैं, जिन्होंने वर्ष 2016 में राष्ट्रीय कैनो स्प्रिंट चैम्पियनशिप में देश के लिए चार स्वर्ण पदक जीते  और इसके बाद वर्ष 2017 में एक।  नमिता ने  2022 एशियाई कैनो स्प्रिंट चैंपियनशिप में भारत देश का प्रतिनिधित्व भी किया था, जहां वह सी -4 200 मीटर वाली प्रितियोगिता में कांस्य विजेता टीम का हिस्सा थीं।

प्रारंभिक जीवन 
नमिता चंदेल मध्य प्रदेश के सिवनी जिले में स्थित छपारा  की रहने वाली हैं, जिन्हें सालों तक पढाई के लिए स्कूल जाने के लिए नियमित रूप से एक नदी पार करनी पड़ती थी।   नमिता ने अपने स्कूल की पढ़ाई पूरी कर 2011 में मध्य प्रदेश जल क्रीड़ा अकादमी में दाखिला लिया, जिसका प्रवेश मानदंड सिर्फ यह था कि आवेदक तैराकी जानते हैं, और नमिता बचपन से तैराकी में माहिर थी

करियर 
नमिता ने जब क्रीडा अकादमी में प्रवेश लिया था तब उस समय वह कयाकिंग का प्रशिक्षण ले रही थी लेकिन कुछ ही समय में उन्होंने खुदको  कैनोइंग में सौंप दिया ।  उन्होंने 2014 के एशियाई खेलों में भारत का प्रतिनिधित्व किया था। उन्होंने 2015 में इंडोनेशिया में एशियाई कैनो स्प्रिंट और ड्रैगन बोट चैम्पियनशिप में अपना पहला अंतरराष्ट्रीय पदक जीता।

उपलब्धियां 

 भारत का प्रतिनिधित्व किया, बाधा स्लैलम, एशियाई खेल, इंचियोन, 2014
 रजत पदक, मिश्रित 200 मीटर, एशियाई कैनो स्प्रिंट और ड्रैगन बोट चैम्पियनशिप, इंडोनेशिया, 2015
 स्वर्ण पदक, सी-2 500 मीटर, राष्ट्रीय कैनो स्प्रिंट चैम्पियनशिप, भोपाल, 2018
 भारत का प्रतिनिधित्व किया, C-1 इवेंट, ICF कैनो स्प्रिंट वर्ल्ड चैंपियनशिप, Szeged, 2019
 4 x स्वर्ण पदक, C-4 (1000m, 500m, 200m) और C-2 (500m) इवेंट्स, नेशनल कैनो स्प्रिंट चैंपियनशिप, भोपाल, 2020 
 3 x स्वर्ण पदक, C-4 (500m) और C-2 (500m, 200m), नेशनल कैनो स्प्रिंट चैंपियनशिप, बिलासपुर, 2021 
 स्वर्ण पदक - सी -2 (5000 मीटर), 2 x रजत पदक - सी -2 (500 मीटर, 200 मीटर) और कांस्य पदक - सी -4 (200 मीटर), नेशनल कैनो स्प्रिंट चैंपियनशिप, भोपाल, 2022 
 कांस्य पदक, सी -4 (200 मीटर), एशियाई कैनो स्प्रिंट चैंपियनशिप, रेयॉन्ग, 2022

संदर्भ 

जीवित लोग
1993 में जन्मे लोग